Det oplyser kriminalassistent Erik Krogh Pedersen fra Midt- og Vestjyllands Politi til TV2/NORD. Midt- og Vestjyllands Politi har nu sigtet den 39-årige mand for i flere år at have forgrebet sig på flere piger. Politiet kom på sporet af sagen den 30. december sidste år, da faren til en af pigerne opsøgte manden. Her kom de to i klammeri med hinanden, og politiet blev tilkaldt. Manden har været anholdt af politiet, og er blevet afhørt flere gange. Han er sigtet i henhold til Straffelovens § 232 om blufærdighedskrænkelse samt Straffelovens § 224 om anden kønslig omgængelse end samleje. Midt- og Vestjyllands Politi vil ikke oplyse, hvordan manden forholder sig til sigtelserne. Da sagen fortsat efterforskes kan politiet heller ikke oplyse, hvilket forhold manden har til de tre piger. Da sagen stadig efterforskes, så derfor kan Midt- og Vestjyllands Politi ikke udelukke flere sigtelser mod manden.

Referat:
Midt- og Vestjyllands Politi har sigtet en 39-årig mand fra Koldby området i Thy for at have forgrebet sig på en 10-årig pige. Flere jævnaldrene piger fra lokalområdet har forklaret til politiet, at manden også har forgrebet sig på dem.